钦定古今图书集成/明伦汇编/官常典/第668卷 > 《拟王侍中粲怀德》前人
## 钦定古今图书集成/明伦汇编/官常典/第668卷 > 《拟王侍中粲怀德》前人

伊昔值世乱，秣马辞帝京。既伤蔓草别，方知《杕杜》情。
崤函荡丘墟，冀阙缅纵横。倚棹泛泾渭，日暮山河清。
蟋蟀依素野，严风吹枯茎。鹳鹢在幽草，客子泪已零。
去乡三十载，幸遭天下平。贤主降嘉赏，金貂服元缨。
侍宴出河曲，飞盖游邺城。朝露竟几何，忽如水上萍。
君子笃恩义，柯叶终不倾。福履既所绥，千载垂令名。